
Република Србија

МИНИСТАРСТВО ПРИВРЕДЕ

расписује 

ЈАВНИ ПОЗИВ
за доделу бесповратних средстава по

„СТВАРАОЦИ СРБИЈЕ” – ОПШТИ ПРОГРАМ ФИНАНСИЈСКЕ ПОДРШКЕ СЕКТОРУ МСПП У 2026. ГОДИНИ 

Програм „Ствараоци Србије” – општи програм финансијске подршке сектору МСПП у 2026. години (у даљем тексту: Програм) спроводи Министарство привреде (у даљем тексту: Министарство) у сарадњи са Фондом за развој Републике Србије (у даљем тексту: Фонд). 
Укупно расположива бесповратна средства за реализацију овог програма су 80.000.000,00 динара. Преостали износ инвестиционог улагања привредних субјеката финансираће се из сопствених средстава или из кредита Фонда.

       	Право да се пријаве на Јавни позив имају предузетници, микро и мала привредна друштва и задруге који су регистровани у Агенцији за привредне регистре.

Привредни субјекти-корисници који задовоље услове Програма могу остварити право на финансијску подршку у виду бесповратних средстава у износу до 50% вредности улагања, а не више од 1.000.000,00 динара. Преостали износ улагања финансираће се из сопствених средстава корисника или кредита Фонда са роком отплате до 5 година, у оквиру кога је грејс период до једне године,  и каматном стопом од 2,5% на годишњем нивоу а, уз одговарајућа средства обезбеђења и уз примену валутне клаузуле.

Износ укупно одобрених средстава (бесповратна+кредитна) по једном захтеву не може бити мањи од 400.000,00 динара, нити већи од 2.000.000,00 динара, за све привредне субјекте. 

Улагања која се могу финансирати у оквиру Програма обухватају:

1) набавку нове или половне опреме, машина и специјализованих алата за машине, као и машина и опреме за унапређење енергетске ефикасности и еколошких аспеката сопствене производње, возила, не старијих од пет година, набавку нове рачунарске опреме и софтверске лиценце, који су у функцији обављања делатности (у даљем тексту: опрема);
2) инвестиционо и текуће одржавање, адаптацију, санацију и реконструкцију производног и  пословног простора  (у даљем тексту: радови),
3) оперативне трошкове, који могу да учествују највише до 40% у структури укупног улагања за које се потражују средства Програма.
 
	Оснивачи привредних субјеката, који конкуришу за средства по Програму, могу да се обрате акредитованим регионалним развојним агенцијама како би прошли бесплатну обуку и добили техничку помоћ у вези са конкурисањем по Програму коју спроводе наведене агенције. 
Прецизно и тачно попуњен Обједињен захтев за кредит и захтев за бесповратна средства или само захтев за бесповратна средства, ако се користе сопствена средства уместо кредитних, са пратећом документацијом, у складу са Програмом, предаје се преко Портала Фонда за развој РС који се налази на сајту Фонда. 

[bookmark: _GoBack]Јавни позив је отворен до утрошка средстава, а најкасније до 04. септембра 2026. године. 

Конкурсна документација и комплетна информација о свим битним елементима и правилима за учешће у овом јавном позиву могу се преузети са интернет странe Министарства: www.privreda.gov.rs и  Фонда:  www.fondzarazvoj.gov.rs.

